กฎกระทรวง(พ.ศ. ๒๕๒๐)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารเรือฉบับที่ ๑๗[๑] อาศัยอำนาจตามความในมาตรา ๕แห่งพระราชบัญญัติเครื่องแบบทหาร พุทธศักราช ๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร(ฉบับที่ ๔) พ.ศ. ๒๕๑๔ และมาตรา ๗ แห่งพระราชบัญญัติเครื่องแบบทหาร พุทธศักราช ๒๔๗๗รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ให้ยกเลิกความใน (ก) และ (จ) ของ (๔) ในข้อ ๗ แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารเรือ ฉบับที่ ๑๖ และให้ใช้ข้อความต่อไปนี้แทน(ก) กะบัง ทำด้วยหนังหรือวัตถุเทียมหนังสีดำเว้นแต่สำหรับนายทหารสัญญาบัตรชั้นนาวาโทและนาวาเอก ทำด้วยหนังหรือสักหลาดสีดำที่ขอบโค้งปักด้วยดิ้นทองหรือทำด้วยวัตถุเทียมดิ้นทอง เป็นรูปใบชัยพฤกษ์ ๑ แถว สำหรับนายทหารสัญญาบัตรชั้นนายพลเรือและจอมพลเรือทำด้วยหนังหรือสักหลาดสีดำ ที่ขอบโค้งปักด้วยดิ้นทองหรือทำด้วยวัตถุเทียมดิ้นทองเป็นรูปใบชัยพฤกษ์๒ แถว พื้นกะบังด้านล่างสีเขียวหรือสีดำ(จ) ตราหน้าหมวก เป็นรูปสมอภายใต้พระมหามงกุฎและมีใบชัยพฤกษ์อยู่ภายใต้สมอปลายโค้งโอบขึ้นบนทั้งสองข้าง ลักษณะต่างกัน คือนายทหารประทวนชั้นพันจ่า ทำด้วยโลหะสีทองและมีใบชัยพฤกษ์ ๒ ข้างข้างละ ๔ ใบ กว้าง ๖.๗ เซนติเมตร สูง ๗.๓ เซนติเมตรนักเรียนนายเรือพระมหามงกุฎปักด้วยดิ้นทองหรือทำด้วยวัตถุเทียมดิ้นทอง สมอปักด้วยดิ้นเงินหรือทำด้วยวัตถุเทียมดิ้นเงินใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทอง ๒ ข้าง ข้างละ ๒ ใบบนพื้นเบาะสักหลาดสีน้ำเงินดำกว้าง ๕ เซนติเมตร สูง ๕.๕ เซนติเมตรนายทหารสัญญาบัตร พระมหามงกุฎปักด้วยดิ้นทองหรือทำด้วยวัตถุเทียมดิ้นทองสมอปักด้วยดิ้นเงินหรือทำด้วยวัตถุเทียมดิ้นเงินใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทอง ๒ ข้าง ข้างละ ๔ ใบ บนพื้นเบาะสักหลาดสีน้ำเงินดำกว้าง ๖.๗ เซนติเมตร สูง ๗.๓ เซนติเมตรข้อ ๒ ให้ยกเลิกความใน (๓) ของข้อ ๒๘แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารเรือ ฉบับที่ ๑๖ และให้ใช้ความต่อไปนี้แทน(๓) นายทหารสัญญาบัตร ลักษณะเช่นเดียวกับ (๒) เว้นแต่พระมหามงกุฎและใบชัยพฤกษ์ปักด้วยดิ้นทองหรือทำด้วยวัตถุเทียมดิ้นทองสมอปักด้วยดิ้นเงินหรือทำด้วยวัตถุเทียมดิ้นเงิน บนพื้นเบาะสักหลาดสีน้ำเงินดำนายทหารหญิงยศตั้งแต่นาวาโทขึ้นไปให้มีผ้าพันหมวกด้านหน้าปักด้วยดิ้นทองหรือทำด้วยวัตถุเทียมดิ้นทองเป็นรูปใบชัยพฤกษ์๑ แถวข้อ ๓ ให้ยกเลิกความใน(๑) ของข้อ ๓๖ แห่งกฎกระทรวง (พ.ศ. ๒๕๑๘) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารเรือ ฉบับที่ ๑๖ และให้ใช้ความต่อไปนี้แทน(๑) นายทหารประทวนชั้นจ่า เป็นบั้งรูปหางนกแซงแซวสำหรับเสื้อชั้นนอกคอแบะสีน้ำเงินดำทำด้วยแถบไหมสีเหลือง สำหรับเสื้อแบบอื่นทำด้วยแถบสักหลาดสีน้ำเงินดำกว้าง ๐.๗ เซนติเมตร หักมุม ๑๒๐ องศา ปลายบั้งทั้ง ๒ ข้าง ห่างกัน ๖ เซนติเมตรเหนือบั้งมีรูปสมอภายใต้พระมหามงกุฎมีรัศมี ปักด้วยไหมสีเดียวกับบั้งตรึงบนแผ่นผ้าสีเดียวกับเสื้อแผ่นผ้านี้เย็บติดตรงกลางแขนเสื้อด้านนอกเหนือข้อศอกข้างซ้ายกึ่งกลางระหว่างไหล่กับศอกมุมบั้งอยู่ด้านล่าง มีจำนวนบั้งตามชั้นยศ คือจ่าตรี ๑ บั้งจ่าโท ๒ บั้งจ่าเอก ๓ บั้งในกรณีที่มีบั้งมากกว่า ๑ บั้ง ให้ติดซ้อนกันขึ้นไปตามส่วนยาวของแขนเสื้อท่อนบนเว้นระยะระหว่างบั้ง ๐.๔ เซนติเมตรให้ไว้ ณ วันที่ ๑๑ กรกฎาคม พ.ศ. ๒๕๒๐พลเรือเอก สงัด ชะลออยู่รัฐมนตรีว่าการกระทรวงกลาโหมหมายเหตุ :- หมายเหตุในการประกาศใช้กฎกระทรวงฉบับนี้ คือเนื่องจากในปัจจุบันมีการผลิตวัตถุเทียมซึ่งมีลักษณะใกล้เคียงกับดิ้นทองและดิ้นเงินที่ใช้ทำส่วนประกอบของเครื่องแบบทหารเรือขึ้นได้แล้วสมควรกำหนดให้ใช้วัตถุเทียมดิ้นทองและดิ้นเงินทำส่วนประกอบของเครื่องแบบทหารเรือได้และโดยที่ขนาดของเครื่องหมายยศของนายทหารประทวนหญิงชั้นจ่าที่ใช้อยู่ในปัจจุบัน ไม่เหมาะสมกับรูปร่างและขนาดของทหารหญิงสมควรกำหนดขนาดเสียใหม่ จึงจำเป็นต้องออกกฎกระทรวงนี้พรรณพร/ปรับปรุง๙ เมษายน๒๕๖๒[๑] ราชกิจจานุเบกษาเล่ม ๙๔/ตอนที่ ๖๘/หน้า ๕๗๕/๒๖ กรกฎาคม ๒๕๒๐